 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 23. septembrī Nr. 552**

(protokols Nr. 20, 9. p.)

**Par Leader projekta “Futbola laukuma izveide Biksērē” iesniegšanu un izmaksu apstiprināšanu**

Pamatojoties uz nodibinājuma „Madonas novada fonds” izsludināto atklāta konkursa projektu iesniegumu pieņemšanas 4. nepārtraukto kārtu ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas” ir sagatavots projekta iesniegums “Futbola laukuma izveide Biksērē”,kas atbilst rīcībai 3.2. “Dažādām paaudzēm izmantojama publiskā telpa”.

Projekta ietvaros paredzēts veikt futbola laukuma izveidi Biksērē, Sarkaņu pagastā, Madonas novadā. Šobrīd esošajā alternatīvā futbola laukuma vietā tiks izveidots jauns, kvalitatīvs futbola laukums. Tiks veikti zemes darbi, virsējā kārta tiks izlīdzināta ar sijātu melnzemi un iesēts zālājs. Futbola laukuma izmēri paredzēti 50m x 27m. Plānots iegādāties arī divus jaunus futbola vārtus ar tīklu.

Projekta attiecināmās izmaksas ir 20 000,00 EUR (divdesmit tūkstoši eiro, 00 centi), no tām ELFLA finansējums (70%) – 14 000,00 EUR (četrpadsmit tūkstoši eiro, 00 centi), pašvaldības līdzfinansējums (30%) – 6 000,00 EUR (seši tūkstoši eiro, 00 centi).

Projekta kopējo izmaksu apmērs tiks precizēts pēc projektā paredzēto iepirkumu veikšanas. Izmaksas, kas pārsniegs attiecināmo izmaksu apmēru, tiks finansētas no pašvaldības budžeta līdzekļiem.

Noklausījusies sniegto informāciju, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Futbola laukuma izveide Biksērē” nodibinājuma “Madonas novada fonds” izsludinātajā LEADER projektu iesniegumu konkursā.
2. Apstiprināt projekta attiecināmās izmaksas EUR 20 000,00 (divdesmit tūkstoši euro, 00 centi) apmērā, tajā skaitā ELFLA finansējums – EUR 14 000,00 (četrpadsmit tūkstoši euro, 00 centi) un Madonas novada pašvaldības līdzfinansējums – EUR 6000,00 (seši tūkstoši euro, 00 centi).

Domes priekšsēdētājs A. Lungevičs

*Kalniņš 28308227*